CELEX: 32007R1462
Language: bg
Date: 2007-12-11 00:00:00
Title: Регламент (ЕО) № 1462/2007 на Комисията от 11 декември 2007 година за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия

12.12.2007   
            
            
               BG
            
            
               Официален вестник на Европейския съюз
            
            
               L 326/24
            
         
      РЕГЛАМЕНТ (ЕО) № 1462/2007 НА КОМИСИЯТА
   
   от 11 декември 2007 година
   за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 872/2004 на Съвета относно по-нататъшни рестриктивни мерки по отношение на Либерия (1), и по-специално член 11, буква a) от него,
   като има предвид, че:
   
               (1)
            
            
               В приложение I към Регламент (ЕО) № 872/2004 са изброени физическите и юридически лица, групи и образувания, обхванати от замразяването на средства и икономически ресурси съгласно този регламент.
            
         
               (2)
            
            
               На 28 ноември 2007 г. Комитетът по санкциите на Съвета за сигурност на ООН реши да направи изменение в списъка на лицата, групите и образуванията, за които замразяването на средства и икономически ресурси следва да се прилага. Поради това приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 872/2004 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 декември 2007 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 162, 30.4.2004 г., стр. 32. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).
   
      ПРИЛОЖЕНИЕ
      Приложение I към Регламент (ЕО) № 872/2004 на Съвета се изменя, както следва:
      Записът за следното физическо лице се заличава:
      Grace Beatrice Minor. Дата на раждане: 31.5.1942 г. Друга информация: главен съветник на бившия президент Charles Taylor.